钦定古今图书集成/方舆汇编/职方典/第1468卷 > 寺观附
## 钦定古今图书集成/方舆汇编/职方典/第1468卷 > 寺观附

本府。〈太和县附郭。〉

普宁寺　一名“无量寺” ，在府治南。明初汝南王建习仪之所。

《大我》寺　在府治南。

银相寺　在府治北五十里。

感通寺　在城南十二里。汉时摩腾竺法兰由天竺入中国时建。明太祖有御制诗十八章，赐僧无极。今存。按《明一统志》：“在点苍山四峰之半，旧名荡山，又名上山。中有三十六院。其南三峰之下，有金相、法真二寺。一峰之下，有法图寺。” 崇圣寺　在城西北。寺凡三塔，其一高十丈，十六级，其二差小，各错金为顶。顶有金鹏，世传龙性敬塔而畏鹏。大理旧为龙泽，故以此镇之。寺有观音像，高二丈四尺。唐蒙氏时董善明铸，有雨铜供冶之异。旁为瑞鹤观，嘉靖间修。按《明一统志》：在点苍山十峰之下，唐开元中建。中有三塔，制极精巧，今名三塔寺。

弘圣寺　在城西南。有塔高十丈，为级十。世传周时阿育王建。嘉靖间，郡人李元阳重修，修撰杨慎记。按《明一统志》：在点苍山七峰麓中有塔，高二十丈，又名一塔寺。其北有大光明寺。玉局寺　在府治西南四里玉局峰麓。左有唐杜光庭祠。

无为寺　在城西北点苍兰峰之半，明永乐八年建。

帝释寺　，在城西北应乐峰，其地灵异，夜半或闻天乐声。

天台寺　，在城南龙泉峰麓，一名“祭天台。” 救疫寺　在兰峰无为寺上，内有井，世传其水能救疫。

大悲寺　：在城东南隅。

三圣寺　，在城西，内有三像，相传自天竺得来。观音阁　在城北。上羊溪。戮魔石，相传观音既闭，罗刹以此石镇之，后人遂建阁其上。

普济寺　在城北三阳峰麓，元末建。

石云寺　在城北白云峰麓。昔人见崖下有光，掘地得石佛，乃建寺祀之。

觉岸寺　，在城北洱河滨磻村，村有分河石。灵会寺　，在城北院榜村。昔蒙氏征么些，渡金沙江，见佛像，迎置于寺。

大慈寺　在城北三十五里，唐时南诏建，内有卓锡泉，相传僧慧普以锡卓地，而泉涌出。尊胜寺　，在城东南月溪村，明弘治间建。圆照寺　在城西，内有罗扇井。

崇恩寺　在城南九里。昔有神僧，乘三角青牛，至此坐化。又段思平逃难匿此，以门封蛛网，追者疑其逸去而返，遂免难。

法真寺　在城南佛头峰麓。

鹤顶寺　，在城南佛头峰之半，盘龙禅师所建。明嘉靖间重修。今殿中拜石有禅师足迹，深六分。

灵鹫寺　，在城南马耳峰之半，旧有千僧道场，其南为“阳南寺。”

灵塔寺　在城南斜阳峰麓。唐段赤城诛蟒，为蟒所食。人思其功，于蟒腹中取其骨葬之，建塔其上，山半为宝林寺。

海会寺　在龙尾关将军洞南。有普济寺、觉真寺。

罗筌寺　在洱河东玉案山。初，洱河多有龙覆舟，神僧道安结庵此地，夜见童子百馀人语曰：“师至，吾属不安，盍迁去？” 师厉声曰：“是法住法住，安从迁？” 明日水浮死蟒百馀，海患乃息，因创寺。西有天镜阁。

栖霞观　在城西北，明宣德七年建。

古灵观　在城北四十里。

海印庵　在城西二里，明指挥王槐建。

元真观　在点苍山半。明嘉靖间，郡人李元阳建。

赵州

遍知寺　，在州城西，习仪之所。

龙华寺　在龙华山麓

飞来寺　在州北五里，昔传有佛像飞来。道胜寺　，在州南百里，唐时张建成入朝，赐以浮屠像，建成归，创寺藏之。

清泰寺　在州治东五里。

晴云寺　：在州东五里。台殿恢弘，林木森蔚。郡绅董思周建。

华藏寺　在华藏山

罗和寺　在州东南二里。又一里为兴隆寺。高娘寺　在州南六十里。昔有张姓者，其家女婢名高娘，常以一白猪自随，忽猪化为象，乘而上升，因立寺焉。

妙音寺　在州治东二里许。

遍照寺　在白岩孔邑山，明隆庆元年建。医王寺　，在白岩。其地有虫山，岁出虫伤禾，建寺镇之。李元阳有《记》。

云南县

九顶寺　，在县西北二十里。九峰突兀如削，上有岑楼飞阁，一方胜地。

水目寺　在水目山。段氏时，杨普济经始。明洪武二十四年，僧志圆成之。旧有虎窝、风洞、黄龙、木犬之异，至今遗址尚存。

般若寺　，在县北八里。有宝灯飞入双塔中，夏夜常见光明。

翠松庵　、般若庵　俱在县西。明兵备杨应霈建，参议冯时可《记》。

智光寺　在县西一里，明永乐初建。

邓川州

万福寺　在州卧牛山，元至元间建，习仪之所。锺山寺　，在州治西二里，段氏时建。按《明一统志》“在锺山，蒙氏建。”

顶圣寺　：在州治东十五里。

真济寺　“在州治左半里。”

浪穹县

护明寺　在县西。明洪武间建，习仪之所。摽楞寺　在县治西北七里。世传七圣僧所创。鹤林寺　在县南凤羽乡。明洪武间建。

宾川州

三元宫　在州治东，明嘉靖间建，习仪之所。高兴寺　在金龙湫侧，寺后巨石上有牛足并龙蟠迹。

寂照寺　，在州西二十里，宗保禅师建，有岩龛，乃师证道之所。

传衣寺　在鸡足山。相传昔释迦佛以僧伽梨衣付弟子迦叶波以待弥勒，迦叶持衣于鸡足山入定，寺以此名。今称“华首门” ，即此处也。北有净云庵，东北为八角庵，后为弥勒庵、圆通庵。自净云而北，为般若庵、菩提场。折而西为五华庵、圆净庵、大乘庵。龙华寺前为了空庵，南为云海庵、海会庵、白石庵。庵东有弥勒寺，东北为钵盂寺、大士庵，东南为白水庵，西南为净觉庵，其顶有舍利塔、曹溪庵、护法堂、慧灵庵、北麓寺、奉真院、普光寺，皆鸡足山之名刹也。

放光寺　鸡足山石门下。

袈裟寺　，在鸡足山，一名“迦叶殿。”

石钟寺　，据鸡足山之阿，其悬岩扣之如钟。铜瓦殿　，在华首门东。

悉檀寺　，在鸡足山大龙潭之上。

玉皇阁　在鸡足山顶

瑞泉寺　在州西十里。山顶有仙洞。昔李常在，曾于此遇仙。

云龙州

玉皇阁　在州东一里

北胜州

开化寺　在州东一里，习仪之所。

观音寺　在州东四里。壁镌释迦、观音二像，唐吴道子笔。

双龙寺　在清水驿